Különleges malac
Egy autós lerobban egy tanya mellett, és bemegy, hogy segítséget kérjen a gazdától. A tanyán mindenféle állat szaladgál, köztük egy malac falábbal. A látogató rácsodálkozik: - Mondja, mi történt azzal a malaccal? - Az egy nagyon különleges malac. Az egyik éjjel kigyulladt az istálló, és addig visított, míg fel nem ébredtünk. Addig is kihajtotta az összes állatot a szabadba, és így megmentette mindet. - Ez igen! És megsérült a tűzben? - Nem, épségben megúszta. Aztán egyszer később ott az erdőszélen megtámadott engem egy medve. A malac épp ott volt a közelben, ráugrott a medvére és leteperte. Megmentette az életemet. - Értem. Tehát akkor sérült meg a lába? - Nem, kutya baja se lett. Nemsokkal ezután meg kint a szántóföldön felborultam a traktorral, és az maga alá temetett. A malac odafutott, ásott egy nagy gödröt, és ki tudtam mászni a traktor alól. - Hát így sebesült meg a lába! - Nem még ettől se lett baja. - Hát akkor miért van falába? - Tudja, egy ilyen különleges állatot nem vág le az ember úgy egyszerre! 